Vrou se liggaam op ashoop gevindDie ashoop naby Eldoradopark. Foto: all4women.co.za Die liggaam van ŉ 30-jarige vrou is Woensdag op ŉ ashoop naby ŉ skool in Johannesburg aangetref. Ao. Kay Makhubela, ŉ polisiewoordvoerder, het gesê die vrou se liggaam is in Eldoradopark, suid van Johannesburg, deur ŉ voetganger aangetref. “Die vrou het ŉ steekwond aan haar bolyf en haar broek was halfpad uitgetrek,” het Makhubela gesê. Volgens Makhubela is vyf mans Dinsdag vir die laaste keer saam met die vrou gesien. Die mans is deur die polisie vir ondervraging ingeneem. – SAPA